
	Rīkojuma projekts
 Latvijas mediju politikas pamatnostādnes 2024.–2027. gadam
	Iebildums
Latvijas Raidorganizāciju asociācija, turpmāk – Asociācija, ar šo izsaka iebildumus attiecībā pret publiskā apspriešanā izsludināto projektu: “Latvijas mediju politikas pamatnostādnes 2024.–2027. gadam” (projekta ID: 24-TA-781). Asociācija norāda, ka mediju politikas pamatnostādnēs ir veikti tādi labojumi, kas būtiski atšķiras no tiem, kas iepriekš ir apspriesti un saskaņoti ar nozari Mediju politikas pamatnostādnes izstrādes procesā. Asociācija neatbalsta tos punktus, kuri nav iepriekš ietverti gan sarunās, gan redakcijas saskaņošanas procesā, ar Asociāciju un nozari kopumā. Piemēram, bet ne tikai,  projektā ir ietverts viedoklis par latviešu mūzikas īpatsvara palielināšanu (kas var rezultēties iespējamai kvotu ieviešanai nākotnē), kas de facto nav realizējamas piespiedu formātā. Asociācija norāda, ka tā ir aktīvās sarunās ar Latvijas mūzikas nozari, lai izstrādātu veidus kādā būtu iespējams efektīvi popularizēt Latvijā radīto mūziku, tai skaitā radot dažādus piedāvājums, kas ietvertu sevī papildus programmas Mediju atbalsta fondā un citus efektīvus risinājumus nolūkā, lai veicinātu gan uzņēmējdarbību, gan popularizētu Latvijā radīto mūziku.
 
Asociācija atgādina, ka Mediju politikas pamatnostādnēm ir tieša ietekme uz mediju nozari, tajā strādājošajiem uzņēmumiem, uzņēmējdarbības vidi, ilgtspēju, vienlīdzīgu konkurenci vai diskrimināciju un daudziem citiem faktoriem. Veidojot nosacījumus, kas apgrūtina ar birokrātiskiem nosacījumiem un/vai viens pēc otra jauniem ierobežojumiem nozarei kopumā rada gan tiešu kaitējumu nozares darboties spējai un attīstībai, gan rada riskus nedraudzīgo valstu informatīvās telpas ietekmei. Asociācija aicina nerisināt citu nozaru problēmu jautājumus uz mediju nozares rēķina, bet lūdzam rast iespēju  veidot kultūras un mediju nozares ilgtermiņa stratēģiju ilgtspējīgā un nozares atbalstošā veidā, tai skaitā radot iespēju mediju nozarei veidot pašregulācijas mehānismus.
 
Asociācija aicina mediju nozares ietekmējošos jautājumus skatīt tikai pēc viena kritērija – ietekmi uz nozari. Veicot ietekmes novērtējumu pirms jautājumu lemšanas un jauninājumu ieviešanas, jo tikai tas pilnvērtīgi atspoguļotu reālās sekas, kādas var rasties nozarē, tādejādi racionāli pieejot katra jautājuma pienācīgai izvērtēšanai. Aicinām rūpīgi izvērtēt ikvienu lēmumu un tā ietekmi uz mediju nozari, kas skar arī katra medija redakcionālās izvēles un brīvību. Asociācija lūdz projektā noteikt: Mediju nozari ietekmējošu lēmumu pieņemšana tiks balstīta uz datiem un pētījumiem, ievērojot, lai jaunās iniciatīvas vecina mediju nozares veselīgu darbību un tālāku attīstību, nepieļaujot negatīvu ietekmi uz mediju nozares darbību, neatkarību, brīvību un attīstību.
 
Asociācija ir gatava turpināt diskusijas par Mediju politikas pamatnostādnēs ietvertajiem jautājumiem un pragmatiskiem risinājumiem. Lūdzam mediju politiku veidot pārdomāti un profesionāli, neradot draudus nozares nākotnei un kopējai valsts drošībai.
 
Piedāvātā redakcija
Papildināt ar  tekstu: "Mediju nozari ietekmējošu lēmumu pieņemšana tiks balstīta uz datiem un pētījumiem, ievērojot, lai jaunās iniciatīvas vecina mediju nozares veselīgu darbību un tālāku attīstību, nepieļaujot negatīvu ietekmi uz mediju nozares darbību, neatkarību, brīvību un attīstību."
	Ieva Meļķe



